Ռուբեն Թարումյան

Ռուբեն Խաչատուրի Հակոբյան (Ռուբեն Թարումյան) (), հայ ճարտարապետ, տառաստեղծ, պատմաբան, թարգմանիչ։ Տառաստեղծների միության հիմնադիր-նախագահ։

Կենսագրություն 
Ծնվել է 1963 թվականին ճարտարապետ Խաչատուր Հակոբյանի և նկարիչ Անուշ Հակոբյանի (ծնված՝ Անուշ Թարումյան) ընտանիքում։ Ավարտել է Երևանի պոլիտեխնիկական ինստիտուտի (1985) Ճարտարապետաշինարարական ֆակուլտետը։

1988-1992 թվականներին աշխատել է ՀՍՍՀ ԳԱԱիտությունների ազգային ակադեմիայի Արվեստի ինստիտուտում, 1992-1993 թվականներին՝ «Գինդ» հրատարակչությունում՝ որպես տառատեսակների ձևավորող։ 1993–1994 թվականներին՝ «Հայաստանի Հանրապետություն» թերթում, որպես բաժնի խմբագիր։ 1994-1998 թվականներին՝ ՀՀ նախագահի աշխատակազմում՝ որպես համակարգչային խմբի ղեկավար։ 1996 թվականից դասավանդում է ՃՇՀԱՀ-ում։

2006 թվականին հիմնադրել է Հայաստանի տառաստեղծների միությունը։

2017-2018 թվականներին Հայերենի բարձրագույն խորհրդի անդամ էր։

Գործունեություն 
Աշխատել է տպագրական և կայքերի ձևավորման բնագավառում։ Հեղինակ է մի քանի տասնյակ, գրքերի, խորհրդանշանների և կայքերի, այդ թվում՝ ՀՀ Նախագահի առաջին կայքի։

Հեղինակ է շուրջ 100 տառատեսակների (շուրջ 200 նկարվածք)՝  հայկական, վրացական, հունական, ռուսական, եբրայական տառաշարերով։

1991 թվականին ստեղծել է Xerox Ventura Publisher էջադրման համակարգի հայկական առաջին տառատեսակները։ Մասնակցել է «Տեղեկատվական տեխնոլոգիաներ. Գրանշանների հավաքածուներ և ստեղնաշարեր. Գրանշանների կոդավորում և ստեղների դասավորություն» ՀՍՏ 34.001-2006 ստանդարտի մշակմանը՝ Վ. Մխիթարյանի, Հ. Մելիքյանի, և այլոց հետ միասին։ Եղել է Microsoft Windows ու Microsoft Office ծրագրերը հայացնող առաջին խմբի ղեկավարը։

Արժանացել է լավագույն աշխատանքի համար դիպլոմի՝ Համակարգչային գծանկարի և անիմացիայի "HighArt" փառատոնում (տառաստեղծների խումբ) (1997, հոկտեմբեր)։

2005 թվականին արժանացել է «Մաշտոց-1600» մրցանակաբաշխության առաջին մրցանակին։

Պատմագիտական ուսումնասիրությունները վերաբերում են գրային համակարգերի պատմությանը (մասնավորապես՝ հայոց այբուբենի ծագումնաբանության), ինչպես նաև պատմական աշխարհագրության հարցերին։

Տառատեսակներ 

 ԱրԹարումյան տառատեսակները՝ ԱրԹարումյան Իշխան, Մատենագիր, Գրքի Նոր, Արեգ, Գրիգ և այլն
 Arial AM և Courier AM տառատեսակները՝ առաջին հայկական տառատեսակները կատարված TrueType կետաշտկման (hinting) կիրառմամբ՝ UNDP-ի պատվերով (1997-ին․ այնուհետև տարածվել են Յունիկոդ այլագրմամբ, որպես Arial AMU և Courier AMU)
 DejaVu և Droid ընտանիքների տառատեսակների հայկական տառաշարերը
Արիան ԱՄՅու ընտանիքը
 Verdana, Times New Roman, Arial, Courier New, Georgia, Calibri, Cambria, Trebuchet, Comic Sans MS և այլ տառատեսակների հայկական տառաշարերը։

Գրական գործեր
Հեղինակած գրքերն են՝

 «Սկզբից էր տառը» (1998)
 «Զրույցներ համակարգչի մասին» (2003)
«Հայոց տառերը» (2017)

Մի քանի տասնյակ գիտական և հրապարակախոսական հոդվածների հեղինակ է։

Թարգմանել է Ջակոմո դա Վինյոլայի «Ճարտարապետության հինգ սյունակարգերի կանոնը» աշխատությունը․

Թարգմանել է Ա․ Պուշկինի, Ֆ․ Տյուտչևի, Ս․ Մարշակի, Լ․ Ֆիլատովի, Ռ․ Քիփլինգի, Ւ․ Շեքսպիրի և այլոց մի շարք բանաստեղծություններ։

Ծանոթագրություններ

Արտաքին հղումներ 

 Սկզբից էր տառը
 Զրույցներ համակարգչի մասին
 Ճարտարապետութեան հինգ սիւնակարգերի կանոնը
 Հայոց Տառերը
Ռուբեն Թարումյանի էջը Academia.edu կայքում։

Հայ տառաստեղծներ
Երևան քաղաքում ծնվածներ
Հայ ճարտարապետներ
Հայ պատմաբաններ
Հայ թարգմանիչներ